[Foto’s] Arend vlieg byna met kind wegDie Arend probeer die seuntjie met sy kloue optel (Foto: Instagram via 55Chris) Toeskouers by ŉ wildleweskou in Australië het Dinsdag verstom toegekyk toe ŉ arend ŉ jong seuntjie vir prooi aangesien het en op hom toegesak het. Die BBC berig die seuntjie, wat glo tussen ses en agt jaar oud is, het ongedeerd, met slegs ŉ vlak sny aan sy gesig, daarvan afgekom. Toeskouers by dié skou in die Alice Springs Dessert Park het gesê die arend het glo probeer om die seuntjie “soos ŉ klein dier” op te raap met sy kloue. Christine O’Connell, een van die toeskouers, het ook vertel die arend het glo van ŉ geskatte afstand van 15 meter op die seuntjie afgepyl. “ŉ Man wat nader aan die seuntjie gesit het, het gesê die kind het glo sy ritssluiter voortdurend op en af beweeg. Die geluid hiervan het die arend se aandag getrek, en die arend het probeer om hom met sy kloue te lig,” het sy gesê. Wildbewaarders het egter gou tot sy redding gekom. ŉ Ondersoek na die voorval word gedoen. Bron: BBC, UPI